РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  04

от заседание на Комисия ”Професионална квалификация, информационни технологии и статистика” на ВСС,
проведено на 27.01.2015 г.

Днес, 27.01.2015 г. /вторник/ от 09.15 часа се проведе заседание на комисия “Професионална квалификация, информационни технологии и статистика” на ВСС, в състав:

          ПРЕДСЕДАТЕЛ:  	Румен Георгиев
ЗАМ. ПРЕДСЕДАТЕЛ:     Мария Кузманова
	         ЧЛЕНОВЕ:	Елка Атанасова 
		Юлия Ковачева
		Галина Карагьозова
		Даниела Костова - отсъства
		Михаил Кожарев 

На заседанието присъстваха експертните сътрудници към комисията: Светослав Неделчев –  началник отдел "ИОВСС", Мирослава Чирпъкова – и.д. директор дирекция „ИТСС” при АВСС, Елеонора Савова – началник отдел СККМ, Румен Митев – главен експерт съдебна статистика.

1. ОТНОСНО: Определяне на участници в заседанието на Съвета за електронно управление на 28.01.2015г., в Министерски съвет относно приемане на  Пътна Карта за електронно правосъдие /съгласувана на заседание на ВСС по протокол №50/06.11.2014г.,/ 

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

1. ОПРЕДЕЛЯ Соня Найденова – Представляващ ВСС и Мирослава Чирпъкова – и.д. директор дирекция „Информационни технологии и съдебна статистика” в АВСС, за участие в заседанието на Съвета за електронно управление на 28.01.2015г.,.

2.ОТНОСНО: Методика за случайно разпределение на преписките в УИС-2 на Прокуратура на Република България.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

	2.1. Изпраща Методика за случайно разпределение на преписките в УИС-2 на Прокуратура на Република България на Работната група за изготвяне на техническо задание на софтуер за разпределение на делата и преписките на случаен принцип към ВСС, създадена съгласно решение на ВСС по протокол № 62/08.12.2014 г., доп. т. 53,  за становище.

3.ОТНОСНО: Извлечение от протокол № 2/20.01.2015 г. от заседание на комисия „Публична комуникация” за предоставяне на информация относно изпълнението на Плана за действие за изпълнение на Комуникационната политика на ВСС за 2014-2018 г., за второто полугодие на 2014 г.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :
	
3.1. Определя председателят на комисия ПКИТС и експертите от дирекция „ИТСС” да изготвят информация относно изпълнението на Плана за действие за изпълнение на Комуникационната политика на ВСС за 2014-2018 г., за второто полугодие на 2014 г., в срок до 05.02.2015 г., която да предоставят на комисия „Публична комуникация”.

4.ОТНОСНО: Одобрени структура и график на Националната програма за реформи за 2015 г., изпратени от Министерство на финансите.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

4.1. Приема за сведение одобрени структура и график на Националната програма за реформи за 2015 г., изпратени от Министерство на финансите.

5.ОТНОСНО: Писмо изх. № 11-00-91/21.01.2015 г. от Министъра на правосъдието относно предоставяне на писмени предложения във връзка с изменения и допълнения в ЗСВ, НК и НПК, както и определяне на представители за включване в междуведомствени работни групи.
Приложение: 
1.	Извлечение от протокол № 22/29.05.2014 г. на ВСС.
2.	Извлечение от протокол № 14/27.03.2014 г. на ВСС.
3.	Извлечение от протокол № 52/19.12.2013 г. на ВСС.
4.	Извлечение от протокол № 47/28.11.2013 г. на ВСС.
5.	ЗИД ЗСВ – Проект / в папка Дневен ред КПВ на 02.02.2015 г./

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

	5.1. ОПРЕДЕЛЯ за участие в Междуведомствената работна група, за изменение и допълнение в ЗСВ – Елка Атанасова и Юлия Ковачева – членове на ВСС, в частта Електронно правосъдие в ЗИД на ЗСВ –Мирослава Чирпъкова и Светослав Неделчев – експерти от дирекция ИТСС в АВСС.
5.2. ОПРЕДЕЛЯ за участие в Междуведомствената работна група, за изменение и допълнение в НК и НПК – Елка Атанасова - член на ВСС,
5.3. Изпраща преписката на Комисия по правни въпроси на ВСС.

6.ОТНОСНО: Доклад от Анчо Методиев Димитров – системен администратор в АССГ, в изпълнение на решение на КПКИТС по протокол № 3/20.01.2015 г.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :
	6.1. Приема за сведение доклада от Анчо Димитров – системен администратор в АССГ.
6.2. Изпраща Доклада от Анчо Димитров – системен администратор в АССГ, на Работната група за изготвяне на техническо задание на софтуер за разпределение на делата и преписките на случаен принцип към ВСС, създадена съгласно решение на ВСС по протокол № 62/08.12.2014 г., доп. т. 53,.

7.ОТНОСНО: Писмо с вх. № 96-00-043/24.01.2015 г. от Валентин Димитров Данов относно получаване на информация от Централния уеб базиран  интерфейс за публикуване на съдебните актове (ЦУБИПСА).

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

7.1. Изпраща писмото от Валентин Димитров Данов относно получаване на информация от Централния уеб базиран  интерфейс за публикуване на съдебните актове (ЦУБИПСА) на дирекция „Правна” в АВСС, по компетентност.

8.ОТНОСНО: Писмо с вх. № 96-00-021/22.01.2015 г. от и.ф. председателя на Върховния касационен съд в изпълнение на решение на ВСС по протокол № 61/17.12.2014 г., с приложени Вътрешни правила за използване и поддържане на опорната комуникационна мрежа на сградата на Съдебната палата София.

Комисия ”Професионална квалификация, информационни технологии и статистика” предлага на ВСС да приеме следното решение:
ПРОЕКТ

ВИСШИЯТ СЪДЕБЕН СЪВЕТ
Р Е Ш И :

8.1. ПРИЕМА ЗА СВЕДЕНИЕ Вътрешни правила за използване и поддържане на опорната комуникационна мрежа на сградата на Съдебната палата София.

Предложението ще бъде внесено в заседание на ВСС на 05.02.2015 г.

9.ОТНОСНО: Доклад от Светослав Данчев – системен администратор в Апелативен съд гр. Велико Търново във връзка с проектно предложение за изграждане на Европейския идентификатор на съдебната практика (ECLI).

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

9.1. Приема за сведение Доклад от Светослав Данчев – системен администратор в Апелативен съд гр. Велико Търново във връзка с проектно предложение за изграждане на Европейския идентификатор на съдебната практика (ECLI).

10.ОТНОСНО: Писмо от УО на ОПАК относно проверка на място за устойчивост на постигнатите резултати по проект „Обновени информационни системи за по-добро обслужване. Нормативна уредба на електронното правосъдие” по договор за предоставяне на безвъзмездна финансова помощ с регистрационен № КБ08-33-4-С/08.11.2008 г. по Оперативна програма „Административен капацитет”.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

10.1. Приема за сведение писмото от УО на ОПАК относно проверка на място за устойчивост на постигнатите резултати по проект „Обновени информационни системи за по-добро обслужване. Нормативна уредба на електронното правосъдие” по договор за предоставяне на безвъзмездна финансова помощ с регистрационен № КБ08-33-4-С/08.11.2008 г. по Оперативна програма „Административен капацитет”.

11.ОТНОСНО: Писмо с вх. № 11-06-054/24.01.2015 г. от председателя на Окръжен съд гр. Перник относно утвърден образец на „Карта на съдебен преводач”, както и специализиран софтуер за мониторинг и контрол на дейността на съдебните преводачи.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

11.1. ОТЛАГА разглеждането на т. 11 от дневния ред за следващото заседание.

11.2. Да се поканят на следващото заседание на комисията представители на Окръжен съд гр. Перник за обсъждане на образец на „Карта на съдебен преводач”, както и специализиран софтуер за мониторинг и контрол на дейността на съдебните преводачи.

12.ОТНОСНО: Искане от председателя на Районен съд гр. Гълъбово за увеличаване щатната численост на съда с 1 /една/ щатна бройка за съдебен служител за длъжността „системен администратор”.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

12.1. Дава положително становище по искането от председателя на Районен съд гр. Гълъбово за увеличаване щатната численост на съда с 1 /една/ щатна бройка за съдебен служител за длъжността „системен администратор”, който да обслужва и Районна прокуратура гр. Гълъбово, като това бъде вменено в длъжностната му характеристика.
12.2. Изпраща решението на комисия „Съдебна администрация” на ВСС, по компетентност.

13.ОТНОСНО: Предложение от председателя на Апелативен съд гр. Пловдив за осигуряване на средства за капиталови средства по § 52-00 ”Придобиване на ДМА” и по § 10-00 „Издръжка”.
Искането на председателя на Апелативен съд гр. Пловдив е за осигуряване на средства за закупуване на 2 броя компютърни конфигурации, 2 броя принтери и 2 броя персонален UPS, за двама новоназначени служители.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

13.1. Искането на председателя на Апелативен съд гр. Пловдив за осигуряване на средства за закупуване на 2 броя компютърни конфигурации – 1908.00 лв., 2 броя принтери – 518.40 лв. и 2 броя персонален UPS – 307.20 лв., е основателно.
13.2. Изпраща решението на комисия „Бюджет и финанси”, по компетентност.

14.ОТНОСНО: Повторно искане от председателя на Районен съд гр. Царево за одобряване на средства за закупуване на компютърна и периферна техника.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

14.1. Целесъобразно е закупуване на четири броя компютърни конфигурации на стойност 3568.00 лв., един сървър от нисък клас – 1692.00 лв. и един брой многофункционално устройство среден клас – 612.00 лв. за Районен съд гр. Царево.
14.2. Изпраща решението на комисия „Бюджет и финанси”, по компетентност.

15.ОТНОСНО: Искане от и.ф. председателя на Районен съд гр. Велинград за осигуряване на средства за закупуване на копирна техника.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

15.1. Искането от и.ф. председателя на Районен съд гр. Велинград за осигуряване на средства за закупуване на копирна техника не е от компетентността на комисия ПКИТС.
15.2. Изпраща искането от и.ф. председателя на Районен съд гр. Велинград за осигуряване на средства за закупуване на копирна техника на комисия „Бюджет и финанси”, по компетентност.

16.ОТНОСНО: Искане от и.ф. председателя на Районен съд гр. Айтос за увеличаване броя на софтуерните лицензи.
Два броя лицензи за антивирусен софтуер. Един брой лиценз Windows Server 2003 R2

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

16.1. Дава съгласие за увеличаване с 2 /два/ броя лицензи за антивирусен софтуер за Районен съд гр. Айтос.
16.2. Не дава съгласие за увеличаване с 1 /един/ брой софтуерен лиценз за Windows Server 2003 R2, поради липса и недостатъчен брой на лицензи предоставени от МС за нуждите на ОСВ.

17.ОТНОСНО: Искане от председателя на Административен съд гр. Добрич за оборудване на сървърно помещение, доизграждане и пускане в експлоатация на локалната мрежа на съда и оборудване на две съдебни зали със звукозаписна техника и информационни табла, в новата сграда на съда.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

17.1. Искането от председателя на Административен съд гр. Добрич за оборудване на сървърно помещение, доизграждане и пускане в експлоатация на локалната мрежа на съда и оборудване на две съдебни зали със звукозаписна техника и информационни табла, в новата сграда на съда, на обща стойност 17 112.86, е основателно.
17.2. Изпраща решението на комисия „Бюджет и финанси”, по компетентност.

18.ОТНОСНО: Решение на комисия „Бюджет и финанси” по протокол № 4/21.01.2015 г. във връзка с доклад от Елисавета Илиева – началник отдел „Счетоводство и методология”, той и Главен счетоводител на ВСС относно писмо от председателя на Районен съд гр. Червен бряг за уточняване собствеността на сървър модел „Сървър тип Dell power Edge 1850”.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

18.1. Приема за сведение решението на комисия „Бюджет и финанси” по протокол № 4/21.01.2015 г. във връзка с доклад от Елисавета Илиева – началник отдел „Счетоводство и методология”, той и Главен счетоводител на ВСС относно писмо от председателя на Районен съд гр. Червен бряг за уточняване собствеността на сървър модел „Сървър тип Dell power Edge 1850”.

ДОПЪЛНИТЕЛНА ТОЧКА:

19.ОТНОСНО: Писмо от Анелия Щерева – ръководител на Наказателно отделение в Софийски районен съд в отговор на наше писмо относно статистика за видовете наказателни дела, според качеството на пострадалото лице.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

19.1. Възлага на Румен Митев - главен експерт съдебна статистика при АВСС, да предостави исканата информация на Министъра на здравеопазването, като приложи и писмото от Анелия Щерева – ръководител на Наказателно отделение в Софийски районен съд.

ПРЕДСЕДАТЕЛ
НА КОМИСИЯТА: /п/
РУМЕН ГЕОРГИЕВ